บาทเปิด 31.21 บาทต่อดอลลาร์ แข็งค่า
เงินบาทเปิดตลาด 31.21 บาทต่อดอลลาร์ แข็งค่าตามทิศทางตลาด จับตาตัวเลขจ้างงานฯสหรัฐคืนนี้
2 เม.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.21 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 31.31 บาท/ดอลลาร์ เคลื่อนไหวตามทิศทางตลาดโลก หลังดอลลาร์อ่อนค่าเนื่องจากบอนด์ยีลด์ปรับตัวลดลงและตัวเลขผู้ขอรับสวัสดิการจากการว่างงานสูงกว่าตลาดคาดการณ์ไว้
"บาทแข็งค่าจากเย็นวานนี้ตามทิศทางตลาดโลก หลังดอลลาร์อ่อนค่าเนื่องบอนด์ยีลด์ลดลงและตัวเลขขอรับสวัสดิการว่างงานสูงกว่าคาด" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 31.10 - 31.30 บาท/ดอลลาร์ โดยตลาดรอดูการประกาศตัวเลขการจ้างงานนอกภาคเกษตรกรรมคืนนี้ที่คาดว่าจะช่วยหนุนให้ดอลลาร์กลับมาแข็งค่าได้